钦定古今图书集成/明伦汇编/宫闱典/第092卷 > 赵国公主 下嫁萧挞不也
## 钦定古今图书集成/明伦汇编/宫闱典/第092卷 > 赵国公主 下嫁萧挞不也

按《辽史公主表》：道宗次女名纠里，母宣懿皇后，封齐
国公主，进封赵国，下嫁驸马都尉萧挞不也。不也坐
昭怀太子事被害，其弟讹都斡欲逼尚公主，公主以
讹都斡党乙辛恶之。未几，讹都斡以事伏诛。天祚幼，
乙辛用事，公主每以匡救为心，竟诛乙辛。大安五年，
疾薨。按《萧挞不也传》，“挞不也字斡里，端国舅郡王
高”九之孙。性刚直。咸雍中，补祗候郎君。太康元年，为
彰愍宫使，尚赵国公主，拜驸马都尉。三年，改同知汉
人行宫都部署，与北院宣徽使耶律挞不也善，乙辛
嫉之，令人诬告谋废立事。不胜搒掠，诬伏，上引问，昏
瞆，不能自陈，遂见杀。乾统间，追封兰陵郡王，绘像宜
福殿。